KLUBI 700
Annie Lobert teki kolmea työtä. Hänen tuntipalkkansa oli 3 euroa.
Helppo raha houkutteli hänet uudelle uralle.
Hän maksoi siitä kovan hinnan.
Helppo raha ja ylellinen elämäntyyli houkuttelivat Annieta.
Hän ryhtyi prostituoiduksi.
Ylellisyys muuttuikin väkivallaksi ja huumeriippuvuudeksi.
Annie otti yliannostuksen päästäkseen pois.
Kuoleman hetkellä hän pyysi apua Jumalalta.
Kirjassaan “Fallen” Annie kertoo 10 vuodestaan seksityöläisenä, -
ja kuinka Jumala antoi hänelle uuden mahdollisuuden.
Tervetuloa Annie Lobert. - Kiitos.
Kirjasi “Fallen” yhden luvun nimi on -
“Little Girl Lost.” Kertoisitko tarkemmin?
Olin Disney-fani. Pidin saduista.
Olin kuin Liisa Ihmemaassa. Siksi kirjoitin siitä kirjassani.
Olin irtautunut todellisuudesta.
Lapsena kävin pyhäkoulua, ja kotioloni olivat hyvin traumaattiset.
9-vuotiaana minua käytettiin seksuaalisesti hyväksi.
Miten yhdistit sen kirkossa käymisen kanssa?
Sen ikäisenä ei puhuta ulkopuolisille näistä asioista.
Lapsi on pelokas, ja syyttää itseään tapahtuneesta.
Hän uskoo aiheuttaneensa tilanteen itse.
Lukioon mennessäni olin epävarma, katkera ja kevytkenkäinen.
Pian kotoa lähdettyäsi menit yökerhoon ystäväsi kanssa.
Se oli todella uskalias yökerho.
Olimme alaikäisiä, ja väärillä henkilöllisyyspapereilla.
Paikalla oli varakkaan näköisiä miehiä.
Ajattelimme, että heiltä voisi saada juomia.
Olin tehnyt kolmea työtä voidakseni opiskella.
Ystäväni päätyi Havaijille yhden miehen kanssa.
Myöhemmin selvisi, että miehet olivat parittajia.
Ystäväni kutsui minut Havaijille.
Shoppailu ja auringonotto kuulostivat hyvältä idealta.
Ensimmäisenä iltana myin itseäni. Sitä ystäväkin teki.
Ystäväni opetti minua. - Miltä sinusta tuntui sen jälkeen?
Jotkut kauhistelevat, kuinka oikein saatoin tehdä niin.
Se oli minun oma valintani. Halusin ylellisen elämäntyylin.
Sitähän kulttuurimme meille tyrkyttää.
Pelkäsitkö? Mitä ajattelit?
Kun saa niin paljon rahaa, niin silloin pelko pidetään kurissa.
Kerran aloitettuani en voinut enää lopettaa.
Otin lopputilit kaikista työpaikoistani.
Aloin työskennellä täysipäiväisesti klubeilla ja seuralaispalvelussa.
Sitten rakastuit. - Kyllä.
Työskentelin tanssijana, ja mies antoi minulle rahaa ja huomiota.
Hän tanssitti minua, lauloi minulle ja puhui kauniisti.
Pidin häntä unelmieni prinssinä.
Mies käski sinun rikkoa itsesi. Mitä se tarkoittaa?
Parittajien maailmassa se tarkoittaa, -
että naisen pitää antaa kaikki rahat parittajalle.
Sen tehtyään mies hakkasi minut henkihieveriin.
Minulta murtui nenä ja kylkiluita. Hän lukitsi minut huoneeseen.
Hän sanoi olevansa parittajani, ja että minun piti hyväksyä osani.
Havaijilla teit itse valinnan.
Nyt olit toisen omaisuutta. Mitä ajattelit silloin?
Ajattelin, että olin itse valinnut tällaisen elämäntavan.
Nyt olin vankina, ja sitä kutsutaan seksiorjuudeksi.
Minut huijattiin siihen valheellisilla lupauksilla.
Mitä siinä tilanteessa voi tehdä?
Minut oli hakattu ja olin vankina, mutta rakastin tuota ihmistä.
Jos lähtisin, niin hän voisi tappaa minut tai perheeni.
Ei ollut mitään tahoa, joka olisi voinut auttaa.
Kaikesta huolimatta välillänne oli viha-rakkaussuhde.
Kyllä. Halusimme pois alalta.
Kuulostaa hullulta, mutta halusin pelastaa miehen.
Olin nähnyt äitini pelastavan isäni monta kertaa.
Minulla oli jonkinlainen messias- kompleksi.
Jumala oli kutsunut minut auttamaan ihmisiä.
Parittajaani oli pahoinpidelty lapsena pahasti.
Luulen, ettei hän osannut kohdella naisia muulla tavoin.
Kuinka sitten tulit järkiisi?
Olin tullut todella riippuvaiseksi kokaiinista.
Vihasin itseäni, enkä halunnut enää elää.
Pääsin karkuun, mutta hän nappasi minut takaisin.
Eräänä iltana otin ison annoksen huumeita.
Otin yliannoksen, ja sain sydänkohtauksen.
Pyysin Jeesusta pelastamaan minut.
Näin itseni makaamassa kuolleena arkussa.
Huumeriippuvainen kuollut prostituoitu arkussa.
Kaikki muuttui huudettuani Jeesusta avuksi.
Maatessani sairaalasängyssä tunsin rauhan laskeutuvan ylleni.
Jumalan rakkaus pelasti minut. - Kuinka tunsit Jumalan?
Anteeksianto tapahtuu, kun Jumalan pyytää elämäänsä.
Kaikki tekomme perustuvat Hänen rakkauteensa.
Ainoa syy valintoihini oli se, etten tiennyt Jumalan rakkaudesta.
Kaikki muuttui, kun tajusin tuon rakkauden.
Se on avain parantumiseen kaikille hyväksikäytön uhreille.
Ja myös niille, jotka eivät usko Jumalan rakastavan heitä.
Se on johtanut minut tähän pisteeseen.
Olit niin syvällä pimeässä, josta sitten tulit valoon.
Miksi menisit takaisin?
Kun tietää olevansa niin rakastettu on pakko mennä takaisin.
Siellä on ihmisiä, jotka kärsivät kovasti.
En voinut pitää itselläni Jumalan antamia lahjoja.
Rauhaa, iloa, paranemista. Se olisi itsekästä, -
jos emme jakaisi näitä lahjoja muille.
Siitä alkoi toimintamme.
Olet kirjoittanut kirjan omasta tarinastasi.
Mitä haluaisit lukijan saavan irti kirjastasi?
Hän saattaa olla itsekin alalla.
Ei ole väliä, kuinka syvällä on tai kuinka pitkälle on mennyt.
Olet ehkä masentunut siitä, kuinka olet nuo vuodet elänyt.
Jumalan rakkaus voi pelastaa sinut siitä, missä olet.
Työnimeni oli Fallon, mutta ihmiset sanoivat Fallen.
Fallen tarkoittaa kruununperillistä.
Jumalalla oli koko ajan suunnitelma minulle.
Olipa sitten seksityöläinen tai jonkin muun synnin orjana, -
niin Jumala nostaa ylös maahan kaatuneen.
Miten naiset ovat reagoineet sinuun?
Heidän on vaikea uskoa, että joku voisi rakastaa heitä.
On hienoa nähdä, kuinka he päästävät irti menneestä.
He ymmärtävät, että heidän elämällään on tarkoitus.
Se on muiden ihmisten auttaminen.
Jeesus sanoi tulleensa vapauttamaan vangitut.
Lisää aiheesta Annien kirjassa "Fallen".
Tulossa: Kuoleman ovesta keskiaikaiseen tyrmään.
Yhtäkkiä olin siinä huoneessa. Ulospääsyä ei ollut.
Tajusin joutuvani helvettiin enkä voinut enää tehdä mitään.
Kuinka sitten kävi? Se selviää hetken kuluttua.
Isäni kuoli ennen syntymääni.
Äitini kuoli minua synnyttäessään.
Ennen tänne tuloa työskentelin koko ajan.
Nyt voin käydä koulua ja oppia uusia asioita.
Uudet vanhempani ja ystäväni rakastavat minua paljon.
Täällä on mukavaa.
Kumppanina mahdollista tämän.
Tuhannet ihmiset saavat uuden elämän, koska sinä halusit auttaa.
Kiitos kaikille Klubi700:ään liittyneille.
Teidän apunne muuttaa monen ihmisen elämän.
Kun me kaikki yhdistämme voimamme, ihmeitä tapahtuu.
Charlie oli vankina kylmässä ja mustassa huoneessa.
Hänen käsissään ja jaloissaan oli rautaiset kahleet.
Charlie joutui kahleisiin yritettyään itsemurhaa.
Yhtäkkiä olin siinä huoneessa. Se oli kuin keskiaikainen tyrmä.
Ottamalla yliannostuksen Charlie halusi vapauttaa itsensä tuskasta.
Kuoleman sijasta hän sai opetuksen.
Silloin tajusin meneväni helvettiin koska oli liian myöhäistä.
Kasvoin kristityssä kodissa. Vanhempani ovat ammattimuusikoita.
Kirkossa olimme aina mukana musiikkijutuissa.
Se oli onnellista aikaa.
Sitten isä otti työn Michiganista, vaikka muu perhe ei sitä halunnut.
Vanhempani alkoivat riidellä paljon.
Onnellinen perhe-elämä muuttui yhtäkkiä kaaokseksi.
Charlie alkoi käydä kunnallista koulua.
Hän tunsi itsensä ulkopuoliseksi.
En tuntenut ketään, enkä ollut mukana harrastuksissa.
Kotona tilanne paheni kunnes vanhemmat erosivat.
Minulla ei ollut kotia eikä yhtään ystävää.
En välittänyt enää mistään.
Aloin viillellä ranteitani.
En tuntenut enää mitään.
Viiltämällä rannetta iho aukesi.
Se avasi mahdollisuuden tuntea.
Charlie ystävystyi muiden ulkopuolisuutta tuntevien kanssa.
Poltin pilveä ensimmäistä kertaa, ja tunne oli mahtava.
Pääsin pakoon kaikkea inhottavaa elämässäni.
Charlie muutti ulkonäköään, ja alkoi saada raivokohtauksia.
Se oli minun tapani käsitellä asioita.
Halusin osoittaa vanhemmilleni syyttäväni heitä.
Charlie siirtyi koviin huumeisiin.
Pidin vihollisina kaikkia, jotka eivät olleet ystäviäni, -
ja jotka eivät käyttäneet huumeita.
Isän kanssa oli huonot välit, ja äidin kanssa vielä huonommat.
Charlie oli miettinyt itsemurhaa.
Jouduttuaan ulos kodista hän päätti toteuttaa suunnitelman.
Hän otti erilaisia huumeita. - Olin ystävän kylpyammeessa.
Minusta tuntui kuin olisin ollut paistinpannussa.
Nyt olin lopultakin tehnyt sen. Kaikki oli nyt ohi.
Charlien äiti ja ystävät olivat rukoilleet hänen puolestaan.
Vain Jumala voisi pelastaa Charlien.
Sain jonkinlaisen vision, tai vastaavan.
Yhtäkkiä kuitenkin kuulin Jumalan äänen sanovan:
"Tällaisen elämän sinä olet luonut itsellesi."
"Olet kahleissa, eikä sinulla ole ulospääsyä."
Edessäni seinällä oli peili, josta katsoin itseäni.
Katsoin nykyistä itseäni kuusivuotiaan lapsen silmin.
Pieni lapsi sisälläni oli kauhuissaan.
Vasemmalla puolellani näin perheeni.
Olisin voinut olla osa tuota perhettä.
Romahdin siinä huoneessa -
silmät suljettuina.
Muistin jokaisen saamani mahdollisuuden.
Olisin voinut ottaa vastaan Jeesuksen monta kertaa.
Joka kerta olin torjunut hänet.
Tajusin, että tämä on todellista.
Avasin silmäni ja siinä Jeesus seisoi edessäni.
Jeesus hymyili, vaikka Häntä itketti.
Hän ojensi kätensä ja lupasi pelastaa minut.
Minun piti vain tarttua Hänen käteensä.
Halusin antaa Jeesukselle koko elämäni.
Kosketin Häntä, ja kahleet irtosivat käsistäni.
Charlie heräsi täysin selvänä. Hän meni kotiin äidin luokse.
Äiti katsoi minua ja alkoi itkeä.
Hän näki kasvoistani, että olin muuttunut.
Siitä oli kuukausia, kun olin viimeksi ollut selvä.
Yhtäkkiä kaikki pysähtyi, ja heräsin.
Kaikki oli muuttunut.
Charlie ei ole tuon jälkeen käyttänyt huumeita.
Hän otti Jeesuksen vastaan Vapahtajanaan.
Jeesuksen ja Pyhän Hengen läsnäolo -
tekee ihmisestä kokonaisen.
Charlie on kiitollinen Jumalalle.
Nykyisin hänellä oma perhe.
Jumalan uskollisuus on sitkeää laatua.
Hän suojeli minua, vaikka en halunnut sitä.
Joka ikinen sekunti päivästä. Hän ei paina tauko-nappia.
Hän ei lopeta, hidasta eikä väsy.
Hän on aina paikalla.
Hän on paikalla sinua varten. Jumalan rakkaus ei petä koskaan.
Hän ei pidä kirjaa rikkomuksistamme.
Hän on kärsivällinen, koska Hän on rakkaus.
Hän rakastaa sinua riippumatta teoistasi.
Luulet ehkä tehneesi jotakin peruuttamatonta.
Kukaan ei voisi rakastaa sinua, jos tietäisi siitä.
Mutta Jumala tietää. Hän tietää kaiken sinusta.
Hän tietää jopa hiustesi lukumäärän.
Jumala rakastaa sinua ilman ehtoja.
Tuo rakkaus muuttaa sinut.
Se, mitä tapahtui Charlielle voi tapahtua myös sinulle.
Kaikki kahleet ja riippuvuudet, -
vankila jonka olet itsellesi luonut.
Kaikki asiat, joilla olet itsesi turruttanut.
Et pysty enää tuntemaan mitään.
Jumala voi muuttaa kaiken, ja uudistaa sinut.
Uudelleensyntymisen kokemus tarkoittaa, -
että Jumala uudistaa koko sisäisen olemuksen.
Ajatusmaailmasi ja tapasi reagoida muuttuu täysin.
Saat Jumalan elämääsi.
Se on hieno kokemus.
Charlielle se tapahtui dramaattisesti.
Hän näki elämänsä. Hän näki, mitä oli tehnyt.
Hän näki itsensä pienen pojan silmin.
Sen jälkeen hän näki Jeesuksen ojennetun käden.
Se oli ojennettu juuri hänelle, Charlielle.
Raamattu sanoo, että Jeesus jättää ne 99 muuta, -
etsiäkseen yhden eksyneen.
Sen, joka on vangittuna kahleisiin.
Jeesus ylitti Genesaretinjärven yhden miehen takia.
Mies oli hautausmaalla riivattuna, ja Jeesus vapautti hänet.
Jeesus haluaa vapauttaa sinutkin.
Sinulta vaaditaan vain yksinkertainen rukous.
Jeesus, jos olet olemassa, -
ja rakastat minua ja voit muuttaa minut, -
niin voisitko tulla luokseni?
Rukoile tämä rukous täydestä sydämestäsi.
Käänny pois pahoista teoistasi Hänen puoleensa.
Sinun ei tarvitse tehdä mitään esivalmisteluja.
Anna Jumalan tehdä kaikki, ja muuttaa sinut.
Jos kiinnostuit, niin älä käänny pois äläkä vaihda kanavaa.
Tee tästä päivästä elämäsi tärkein.
Löydä maailmankaikkeuden suuri salaisuus.
Hän, joka loi kaiken haluaa olla sinun kanssasi.
Hän haluaa johdattaa ja opastaa sinua.
Haluatko itse oppia tuntemaan Jumalan?
Ei mitään TV:stä nähtyä tai kirjoista luettua tietoa.
Haluatko tutustua Jumalaan? Rukoile kanssani.
Jeesus hoitaa loput. Rukoillaan.
Sano Jeesuksen nimi ääneen.
Jeesus, tulen luoksesi.
Olen kuullut kaikesta, mitä olet tehnyt muille.
Haluan sen tapahtuvan myös minulle.
Haluan sinun rakkautesi, hyväksyntäsi ja läsnäolosi.
Haluan sinut elämääni.
Käännyn pois pahoista teoistani.
Käännyn sinun puoleesi.
Pyydän anteeksiantoasi. Vapauta minut.
Tule sydämeeni ja uudista minut.
Ole kanssani. Ole minussa.
Pyydän tätä Jeesuksen nimessä.
Isä, vuodata rakkautesi heihin, jotka rukoilivat kanssani.
Täytä heidät ylitsevuotavasti.
Osoita, että heidän rukouksensa on kuultu.
Vapauta vangitut.
Pyydämme tätä Jeesuksen nimessä. Aamen.
Jos sydämessäsi uskot, ja suullasi tunnustat, niin pelastut.
Mihin sinä uskot? Uskotko Jeesukseen?
Uskotko, että Jeesus eli synnittä ja kuoli ristillä?
Uskotko, että Hän nousi kuolleista?
Jos uskot, niin soita ja kerro se meille.
Seuraavaksi vastaamme teidän kysymyksiinne.
Tiedän, miltä tuntuu olla yksinäinen. ―Olla nälkäinen.
Olla peloissaan. - En ole juhlinut syntymäpäiviäni.
Minulla ei ole perhettä.
Minä olen orpo.
Meitä on miljoonia muitakin.
Yhdessä voimme auttaa.
Voimme muuttaa näiden lasten elämän.
Tule mukaan Orphan's Promise -järjestöön.
Tarjoamme majoituksen, ruokaa, koulutuksen ja toivoa -
yksinäisille lapsille eri puolilla maailmaa.
Jeesus sanoi, että minkä teette vähäisimmälle veljelle, teette Hänelle.
Lahjoittakaa orvoille ja rakastakaa lasta.
Nyt vastaamme teidän kysymyksiinne. William kysyy:
"Mitä tämä sanonta tarkoittaa? Jumala huolehtii tarpeistamme."
"Haluaisin apua oppimisvaikeuksiin. Milloin Jumala huolehtii siitä?"
Se ei ole sanonta. Se on Raamatussa Fil. 4:19.
"Minun Jumalani on rikkautensa mukaisesti täyttävä -
kaikki teidän tarpeenne kirkkaudessa."
Mietihän, millaista on taivaassa?
Millaista on kirkkaudessa? Onko kukaan yksinäinen siellä?
Onko siellä oppimisvaikeuksia tai henkisiä ongelmia?
Ei ole. Sellaista ei tapahdu siellä.
Taivaassa tapahtuu Jumalan tahto.
Uskovilla on Jeesuksen antama valtuutus sanoa: -
"Isä meidän, joka olet taivaissa, pyhitetty olkoon Sinun nimesi."
"Tapahtukoon Sinun tahtosi myös maan päällä niin kuin taivaassa."
Ala rukoilla Isä meidän -rukousta.
Minusta tuntuu, että olet vihainen Jumalalle vaikeuksistasi.
Jumala pystyy huolehtimaan tarpeistasi.
Usko siihen ja rukoile, niin asiat järjestyvät.
"Monen mielestä Eenokin kirjan pitäisi kuulua Raamattuun."
1. Moos. 5 kertoo Eenokin vaeltaneen Jumalan yhteydessä."
"Mitä mieltä sinä olet tästä?" Cody
Monet eivät edes tiedä Eenokin kirjasta.
Siihen on hyvä syy. Se ei ole Eenokin kirjoittama.
Se kirjoitettiin makkabealaisten aikana n. 200 eKr.
Se oli suosittu ensimmäisen sadan vuoden aikana Jeesuksen jälkeen.
Kirjoittajaa ei voitu yhdistää Eenokiin, -
joten kirkon johtajat eivät ottaneet sitä Raamattuun.
Se oli kirjoitettu Eenokin nimellä oman edun tavoittelemiseksi.
Se ei siis ole osa Raamattua, eikä sen kuulukaan olla.
Älä siis yritä sovittaa sitä Raamattuun.
Lopetamme näihin sanoihin Room. 5:5.
"Jumalan rakkaus on vuodatettu meidän sydämiimme -
Pyhän Hengen kautta, joka on meille annettu."
Haluamme, että lapset oppivat tuntemaan Sanan, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankarikertomusten kautta.
Saatavana iTunesista ja Google Playstä.
Kun haluat puhua jollekin, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita rukouspalvelijoillemme.
Suomennos: Elina Parker